《挽平山菊涧 其六》
宋代·陈普

诗礼斯文嫡，箪瓢此世人。心惟忧道屈，眼不见家贫。

清瘦生来骨，孤高没后身。几多黄壤客，难朽得如君。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。